Suchinthana/ta-wikipedia huggingface dataset:
செஞ்சி என். இராமச்சந்திரன்

செஞ்சி ந. இராமச்சந்திரன் (Gingee N. Ramachandran) (பிறப்பு: சூன் 3, 1944) ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் தமிழ்நாடு சட்டப் பேரவை உறுப்பினராகவும் இருந்துள்ளார்.

வாழ்க்கை வரலாறு
இராமச்சந்திரம் தென்னாற்காடு மாவட்டம் செஞ்சு வட்டம் அவியூரினைச் சார்ந்தவர். இவர் இளங்கலை பட்டத்தினை சென்னை பச்சையப்பன் கல்லூரியிலும், சட்டப்படிப்பினை சென்னை சட்டக் கல்லூரியிலும் பயின்றார். இவருக்கு ஒரு மகன் உள்ளார்.

அரசியல்
1965 இந்தி எதிர்ப்பு போராட்டக்காலத்தில், தமிழ்த்தேசியத்தந்தை பெருஞ்சித்திரனார் நடத்திவந்த தென்மொழி இதன் மூலமாக  உணர்வேற்றப்பட்ட இராமச்சந்திரன் இந்திஎதிர்ப்பு போராட்டத்தில் கணேசமூர்த்தி உள்ளிட்ட நண்பர்களோடு சிறப்பாக களமாடினார்.  தமிழக சட்டப் பேரவைக்கு 1977, 1980, மற்றும் 1989ஆம் ஆண்டுகளில் நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றுள்ளார். பின்னர் வைகோ திமுகவிலிருந்து விலகிய போது இவரும் திமுகவிலிருந்து விலகினார். 
இவர் 14 வது மக்களவை உறுப்பினராகவும், இந்திய அரசின் நிதி அமைச்சராகவும் இருந்துள்ளார். இவர் தமிழ்நாட்டின், வந்தவாசி தொகுதியிலிருந்து, இந்திய நாடாளுமன்றத்திற்கு மறுமலர்ச்சி திராவிட முன்னேற்றக் கழக வேட்பாளராகப் போட்டியிட்டுத் தோ்ந்தெடுக்கப்பட்டாா். இவர் மறுமலர்ச்சி திராவிட முன்னேற்ற கழகம் (MDMK) அரசியல் கட்சியில் உறுப்பினராக உள்ளார். திசம்பர் மாதம் 6 ஆம் தேதி, மறுமலா்ச்சி திராவிட முன்னேற்றக் கழகத்தின் பொதுச் செயலாளரான வைகோ கட்சியின் செயல் தலைவரான எல். கணேசன் மற்றும் துணை பொதுச் செயலாளர் செஞ்சி என். இராமச்சந்திரன் ஆகியோரை கட்சிக்கு எதிரான நடவடிக்கைகளில் ஈடுபட்டதற்காக, அனைத்து பதவி மற்றும் பொறுப்பிலிருந்து தற்காலிகமாக நீக்கப்பட்டனர். பின்னர் 2014ஆம் ஆண்டு செ. செயலலிதா முன்னிலையில் அனைத்திந்திய அண்ணா திராவிட முன்னேற்றக் கழகத்தில் இணைந்தார்.

மேற்கோள்கள்

வெளி இணைப்புகள் 
 Members of Fourteenth Lok Sabha - Parliament of India website
 

14வது மக்களவை உறுப்பினர்கள்
1944 பிறப்புகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
விழுப்புரம் மாவட்ட நபர்கள்
இந்திய அமைச்சர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
தமிழ்நாட்டைச் சேர்ந்த ஒன்றிய அமைச்சர்கள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
ஊர் பெயரால் அறியப்படும் மக்கள்
எம். மணிமாறன்

எம். மணிமாறன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977, 1984 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், நன்னிலம் தொகுதியிலிருந்து திராவிட முன்னேற்ற கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருவாரூர் மாவட்ட நபர்கள்
8 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
கே. ஆர். சம்பந்தம்

கிடங்கல் ராமசாமி சம்பந்தம் (K.R. Sambandam) பரவலாக கே. ஆர். சம்பந்தம் என அறியப்படும் இவர் தமிழக அரசியல்வாதி ஆவார். இவர் இந்திய தேசிய காங்கிரசு சார்பாக நாடாளுமன்ற உறுப்பினராகத் தேர்வானார். மயிலாடுதுறை, செம்பனர்கோவிலில் உள்ள சம்பந்தம் உயர்நிலைப்பள்ளியின் நிறுவனா் ஆவார்.

ஆதாரங்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த மக்களவை உறுப்பினர்கள்
ஆர். ராமநாதன் செட்டியார்

ராமசாமி ராமநாதன் செட்டியார் (30 செப்டம்பர் 1913 - 12 டிசம்பர் 1995) இந்திய தொழிலதிபர், அரசியல்வாதியும் ஆவார். இவர் இந்திய நாடாளுமன்றத்தின் மக்களவையின் உறுப்பினராகவும்,  சென்னை மாநகராட்சி மன்றத் தலைவராகவும் பணியாற்றினார்.

இளமை வாழ்க்கை 
ராமநாதன் செட்டியார் 1913 ஆம் ஆண்டு செப்டம்பர் 30 ஆம் நாள் திருவண்ணாமலை திவான் பகதூர் ராமசாமி செட்டியாருக்கு பிறந்தார். ராமசாமி செட்டியாாின் மூத்த சகோதரா் அண்ணாமலை செட்டியார் ஆவாா்.

அரசியல் 
ராமநாதன் செட்டியார் இந்திய தேசிய காங்கிரசில் உறுப்பினராக இருந்தார் மற்றும் இந்திய சுதந்திர இயக்கத்தில் ஒரு முக்கிய பங்கை வகித்தாா். அவர் 1948 முதல் 1952 வரை சென்னை மாநகரில் ஒரு அவை உறுப்பினராக பணியாற்றினார். 1950 இல், ராமநாத செட்டியார் சென்னை மாநகராட்சி மன்றத் தலைவராக தேர்ந்தெடுக்கப்பட்டு, ஓராண்டு பணியாற்றினார். 1957 ஆம் ஆண்டு நடைபெற்ற நாடாளுமன்றத் தேர்தலில், புதுக்கோட்டை மக்களவை தொகுதியில் இந்திய பாராளுமன்றத்திற்கு  ராமநாதன் செட்டியார் தேர்ந்தெடுக்கப்பட்டார். 1962-1967 காலகட்டங்களில் கரூர் தொகுதியிலிருந்து மீண்டும் தேர்ந்தெடுக்கப்பட்டார்.

பதவிகள் 
ரிசர்வ் வங்கியின் முதல் இயக்குநராக ராமநாதன் செட்டியார் இருந்தார். இந்திய வணிக மற்றும் தொழிலகக் கழகங்களின் கூட்டமைப்புக் குழுவின் உறுப்பினராகவும், இந்திய கைவினை அபிவிருத்திக் கழகத்தின் தலைவராகவும் பணியாற்றினார்.

இறப்பு 
ராமநாத செட்டியார் 1995 ஆம் ஆண்டு டிசம்பர் 12 ஆம் தேதி 82 வயதில் இறந்தார். சென்னை ராஜா அண்ணாமலைபுரத்தில் உள்ள சென்னை மாநகராட்சி மன்றத் தலைவர் ராமநாதன் மண்டபம் அவருக்கு பெயரிடப்பட்டுள்ளது.

மேற்கோள்கள் 

1913 பிறப்புகள்
1995 இறப்புகள்
இருபதாம் நூற்றாண்டு இந்திய அரசியல்வாதிகள்
3வது மக்களவை உறுப்பினர்கள்
சென்னை நகரத்தந்தைகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த மக்களவை உறுப்பினர்கள்
கொச்சி அரசு விவரச்சுவடி

கொச்சி அரசு விவரச்சுவடி (Cochin State Manual) என்பது 1911 ஆம் ஆண்டில் வெளியான ஒரு விவரச்சுவடி ஆகும். இது அப்போதைய கொச்சி சுதேச அரசின் வெளியீடாக வெளியானது ஆகும். இந்த நூல் இந்த சமஸ்தானத்தின் சமூக, பொருளாதார மற்றும் வரலாற்றை விவரிப்பதாக அமைந்திருந்தது. கொச்சி தேவசத்தின் செயலாளராக இருந்த சி. அச்சுத மேனன் (1862-1937) இந்த விவரச்சுவடியைத் தொகுத்தார். இக்கையேடு  பிரித்தானிய இராச்சியத்தின் மாவட்ட விவரச்சுவடிகளுடன்  நெருக்கமான ஒற்றுமையைக் கொண்டிருந்தது.

மேற்கோள்கள் 

கேரள வரலாறு
இந்திய நூல்கள்
 துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய விவரச்சுவடிகள்
கே. பார்த்தசாரதி

கே. பார்த்தசாரதி (K. Parthasarathy) இந்தியாவைச் சேர்ந்த ஒரு துடுப்பாட்ட நடுவர் ஆவார். 1943 ஆம் ஆண்டு திசம்பர் மாதம் ஒன்பதாம் நாளன்று இவர் பிறந்தார். 1994 முதல் 1998 வரையிலான காலத்தில் இரண்டு ஐந்துநாள் போட்டிகளிலும் 1993 மற்றும் 2002 ஆம் ஆண்டுகளுக்கு  இடையில் பத்து ஒருநாள் போட்டிகளிலும் இவர் விளையாடியுள்ளார்.

மேற்கோள்கள் 

1943 பிறப்புகள்
வாழும் நபர்கள்
இந்தியத் துடுப்பாட்ட நடுவர்கள்
பி. ஏ. சாமிநாதன்

பி. ஏ. சாமிநாதன் ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடந்த மக்களவைத் தேர்தலில், கோபிச்செட்டிப்பாளையம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு லோக் சபாவுக்குத் தேர்ந்தெடுக்கப்பட்டார்.

ஆதாரங்கள் 

இருபதாம் நூற்றாண்டு இந்திய அரசியல்வாதிகள்
4வது மக்களவை உறுப்பினர்கள்
5வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சு. சேவியர்

சு. சேவியர் (S. Xavier)(15 ஏப்ரல் 1920 - 6 திசம்பர் 2009) என்பவர் இந்தியாவில் தமிழ்நாடு மாநிலத்தைச் சேர்ந்த ஒரு வழக்கறிஞரும், தொழிற்சங்க தலைவரும், சுதந்திராக் கட்சியின் அரசியல்வாதியும் ஆவார். இவர் 1967 முதல் 1971 வரை திருநெல்வேலி மக்களவைத் தொகுதியின் மக்களவை உறுப்பினராகவும் இருந்தாா். சேவியர் திசம்பர் 6, 2009 அன்று காலமானார்.

இளமை 
சேவியர் 1920ஆம் ஆண்டில் திருநெல்வேலியில் தலித் குடும்பம் ஒன்றில் பிறந்தார். 1941-ல் பாளையங்கோட்டை தூய சவேரியார் கல்லூரியில் பட்டம் பெற்று அதே ஆண்டில் அரசாங்கப் பணியில் சேர்ந்தார். 1952-ல் சென்னை சட்டக் கல்லூரியில் பயின்று வழக்கறிஞர் பட்டம் பெற்றார். 1953 முதல் வழக்கறிஞராகப் பயிற்சி பெற்றார். சென்னை மாகாணத்தில் பல்வேறு தொழிற்சங்கங்கள் மற்றும் தொழிலாள அமைப்புக்களை சேவியர் வழிநடத்தினாா்.

அரசியல் 
1959ஆம் ஆண்டு சக்ரவர்த்தி இராசகோபாலாச்சாரி நிறுவிய சுதந்திராக் கட்சியில் சேவியர் ஆர்வத்துடன் இணைந்து செயல்பட்டாா். 1967ஆம் ஆண்டு நடைபெற்ற இந்திய நாடாளுமன்ற பொதுத்தேர்தலில் திருநெல்வேலி மக்களவைத் தொகுதியில் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார்.

மேற்கோள்கள்

ஆதாரங்கள் 
 

1920 பிறப்புகள்
2009 இறப்புகள்
இருபதாம் நூற்றாண்டு இந்திய அரசியல்வாதிகள்
4வது மக்களவை உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். மீனாட்சி சுந்தரம்

எம். மீனாட்சி சுந்தரம் (M. Meenakshi Sundaram,  இறப்பு: 21 செப்டம்பர், 2020)   ஓர் இந்திய அரசியல்வாதியும், தமிழகத்தின்   சட்டமன்ற முன்னாள் உறுப்பினரும் ஆவார். இவர் 1971, 1977 மற்றும் 1984 தேர்தல்களில் வேதாரண்யம் சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
சட்டப் பேரவை உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
நாகப்பட்டினம் மாவட்ட நபர்கள்
தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
சி. சிங்காரவடிவேல்

சி. சிங்காரவடிவேல் (7 மார்ச், 1937 - 31 சனவரி 2022) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1984 மற்றும் 1989 ஆகிய ஆண்டுகளில் நடந்த மக்களவைத் தேர்தல்களில், தஞ்சாவூர் தொகுதியிலிருந்து, இந்திய தேசிய காங்கிரசு வேட்பாளராக,லோக் சபாவுக்கு தேர்ந்தெடுக்கப்பட்டார்.

இவர் திருவாரூர் மாவட்டத்தில்  உள்ள மன்னார்குடி வட்டாரத்தில் எடமேலையூர் கிராமத்தில் எஸ்.கே. சிவானந்தம் சாளுவர் அவர்களுக்கு மகனாக 1937 மார்ச் 17 இல் பிறந்தார். தமிழக அரசு 2012 ஆம் ஆண்டு பெருந்தலைவர் காமராஜர் விருது வழங்கி கௌரவித்தது.

இறப்பு 
கொரோனா தொற்றால் பாதிக்கப்பட்ட இவர், தஞ்சாவூர் தனியார் மருத்துவமனையில் சிகிச்சை பெற்று வந்த நிலையில் சிகிச்சை பலனின்றி, சனவரி 31, 2022 அன்று காலமானார்.

மேற்கோள்கள் 

1934 பிறப்புகள்
இருபதாம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
8வது மக்களவை உறுப்பினர்கள்
2022 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6வது மக்களவை உறுப்பினர்கள்
கொரோனாவைரசுத் தொற்றினால் இறந்தவர்கள்
ஆற்காடு லூத்தரன் திருச்சபை

ஆற்காடு லூத்தரன் திருச்சபை (Arcot Lutheran Church) தென்னிந்தியாவில் ,தமிழ்நாட்டில் கடலூரைத் தலைமையிடமாகக் கொண்டு செயல்பட்டு வரும் ஒரு கிறித்தவத் திருச்சபை ஆகும். ஆற்காடு லூதரன் திருச்சபை, இதற்கு முன்னர் டேனிய மறைப்பணி தேவாலயம் என அழைக்கப்பட்டது. இது 1863 ஆம் ஆண்டு, தமிழ்நாட்டிலுள்ள மேல்பட்டாம்பாக்கம் என்ற கிராமத்தில் நிறுவப்பட்டது. இது தமிழ்நாடு, மற்றும் புதுச்சேரி மாநிலங்களில் தேவாலயங்களைக் கொண்டுள்ளது.

இத்திருச்சபையின் பேராயராக தற்போது மறைதிரு  அறிவர் தேவசகாயம் பீட்டர் பால் தாமஸ் உள்ளார்.  ஆற்காடு லுத்தரன் திருச்சபை தமிழ்நாட்டில் ஜந்து மாவட்டஙகளில் திருச்சபை அமைந்து உள்ளது, கடலூர், விழுப்புரம்  சேலம், பாண்டிசேரி, திருவண்ணாமலை ஆகிய இடங்களில் தேவலாயஙகள்

ஆற்காடு லூத்தரன் திருச்சபையின் பேராயர்கள் 
 அதி.வண. சமுவேல்
 அதி.வண. ஜான் ஜி டேவிட்
 அதி.வண. ஜான் பிராங்களின்
 அதி.வண. கிதியோன்
 அதி.வண. ஆர். டி. விஜயகுமார்
அதி.வண. ராஜா சாக்ரடிஸ்
அதி . வண. சாமுவேல் கென்னடி.

ஆற்காடு லூத்தரன் திருச்சபையின் தேவலாயஙகள் 
 ஆலூதி தேவலாயம் கடலூர்
 ஆலூதி தேவலாயம் பண்ருட்டி
 ஆலூதி தேவலாயம் பட்டாம்பாக்கம்
 ஆலூதி தேவலாயம் உளுந்தூர்பேட்டை 
 ஆலூதி தேவலாயம் தியாகதுருவம் 
 ஆலூதி தேவலாயம் கள்ளகுறிச்சி
 ஆலூதி தேவலாயம் கச்சிராபாளயம்
 ஆலூதி தேவலாயம் கல்வராயன் மலை
 ஆலூதி தேவலாயம் திருவண்ணாமலை
 ஆலூதி தேவலாயம் வடதொரசலூர்
 ஆலூதி தேவலாயம் திருக்கோவிலூர்
ஆலூ தி தேவாலயம் அவியூர் 
 ஆலூதி தேவலாயம் சந்தப்பேட்டை
 ஆலூதி தேவலாயம் செங்கம்
 ஆலூதி தேவலாயம் விழுப்புரம் 
ஆ லூ தி தேவாலயம் புதுச்சேரி  
ஆ லூ தி தேவாலயம் சென்னை   
ஆ லூ தி தேவாலயம் விருத்தாசலம்    
ஆ லூ தி தேவாலயம் பெண்ணாடம்     
ஆ லூ தி தேவாலயம் சேலம்

மேற்கோள்கள் 

திருச்சபைகள்
என். சவுந்தர்ராஜன்

என். சவுந்தரராஜன் (N. Soundararajan) ஒரு இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். 1980 மற்றும் 1984 தேர்தல்களில் சிவகாசி நாடாளுமன்ற தொகுதியில் இருந்து, அண்ணா திராவிட முன்னேற்ற கழக வேட்பாளராக மக்களவைக்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
8வது மக்களவை உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எல். மூக்கையா

எல். மூக்கையா ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தல்களில், பெரியகுளம் தொகுதியிலிருந்து,  திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
தேனி அரசியல்வாதிகள்
தேனி மாவட்ட நபர்கள்
இரா. தனுஷ்கோடி ஆதித்தன்

இரா. தனுஷ்கோடி ஆதித்தன் (R. Dhanuskodi Athithan)(மார்ச் 6, 1953) என்பவர் இந்தியாவின் 14வது மக்களவை உறுப்பினர் ஆவார். இவர் தமிழ்நாட்டின் திருநெல்வேலி தொகுதியில் போட்டியிட்டு தேர்ந்தெடுக்கப்பட்டவர் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். 2006 ஆகத்து 6ஆம் தேதி திருநெல்வேலி-தூத்துக்குடி தேசிய நெடுஞ்சாலையில் வாகைக்குளம் அருகே நடந்த சாலை விபத்தில் அவர் படுகாயமடைந்தார். இவரது மனைவி இந்திரா தேவி ஆதித்தன் விபத்தில் இறந்தார்.

மக்களவைத் தேர்தலில் தேர்தல் செயல்திறன்

மேற்கோள்கள் 

14வது மக்களவை உறுப்பினர்கள்
1953 பிறப்புகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
தமிழ்நாட்டைச் சேர்ந்த ஒன்றிய அமைச்சர்கள்
தூத்துக்குடி மாவட்ட நபர்கள்
10வது மக்களவை உறுப்பினர்கள்
11வது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
வி. வேலுசாமி

வி. வேலுசாமி ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில் மதுரை கிழக்கு தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

ஆதாரங்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
பா. ராஜா ரவி வர்மா

பா. ராஜா ரவி வர்மா (B. Raja Ravi Varma) ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1989 மற்றும் 1991 தேர்தல்களில், பொள்ளாச்சி தொகுதியிலிருந்து, அண்ணா திராவிட முன்னேற்ற கழக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

10வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
9வது மக்களவை உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திண்டுக்கல் மாவட்ட நபர்கள்
1961 பிறப்புகள்
ஏ. கலாநிதி

ஏ. கலாநிதி (A. Kalanithi, இறப்பு: 18 செப்டம்பர், 2020) ஓர் இந்திய அரசியல்வாதியும், முன்னாள் இந்திய நாடாளுமன்ற உறுப்பினரும் ஆவார். இவர் 1980 மற்றும் 1984 தேர்தல்களில் மத்திய சென்னை தொகுதியிலிருந்து, திராவிட முன்னேற்ற கழக வேட்பாளராக போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

ஆதாரங்கள் 

இருபதாம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
8வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
2020 இறப்புகள்
தமிழ்நாட்டைச் சேர்ந்த மக்களவை உறுப்பினர்கள்
நாடாளுமன்ற தி. மு. க. உறுப்பினர்கள்
ரவா இட்லி

ரவா இட்லி அல்லது ரவை இட்லி (கன்னடம்:ರವೆ ಇಡ್ಲಿ)  என்பது தென் இந்திய காலை உணவுகளில் மிகவும் பிரசித்தி பெற்றது. இந்த இட்லியானது வழக்கமான புழுங்கல் அரிசி, உளுந்து ஆகியவற்றுடன் கூடுதலாக ரவை அல்லது பாம்பே ரவா கொண்டு செய்யப்படுகிறது.

வரலாறு 
இது கர்நாடகத்தின் சிறப்பு உணவுகளுள் ஒன்றாகும். பெங்களூருவில் உள்ள எம்டிஆர்  உணவகம் இதை அறிமுகப்படுத்தினர். இரண்டாம் உலகப் போரின் பொழுது ஏற்பட்ட அரிசி தட்டுப்பாடு காரணமாக இது தயாரிக்கப்பட்டது.

கன்னட மொழியில் ரவை இட்லியை சேமோலினா- இட்லி என்று கூறுவார்கள். உடுப்பி உணவகங்களில் வழக்கமாக காணப்படும்.

மேலும் காண்க 
 உடுப்பி சமையல்

சான்றுகள் 

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
சிற்றுண்டி உணவுகள்
கர்நாடக சமையல்
மேற்புற நீர்

ஒரு ஆறு, ஏரி, ஈரநிலம் அல்லது கடல் போன்ற புவியின் மேற்பரப்பில் உள்ள நீர் மேற்பரப்பு நீராகும். இது நிலத்தடி நீர், வளிமண்டல நீர் ஆகியவற்ரில் இருந்து வேறுபடுகிறது.

உப்பு உட்செலுத்துதல் மேற்பரப்பு நீர் மழை, நிலத்தடி நீரில் இருந்து படிவாக்கம் மூலம் நிரப்பப்படுகிறது. மேற்பரப்பு, ஆவியாதல் மூலமாகவும்,  தாவரங்கள், வேளாண்மை, வாழ்க்கை, தொழில் போன்றவற்றில் மனிதகுலத்தால் பிரித்தெடுக்கப்பட்டும் கடலில் கலந்தும் உப்பு நீராகின்றது.

மேற்கோள்கள் 
 Applied Hydrogeology, Fourth Edition by C.W. Fetter.
 R.A. Young and J.D. Bredehoeft Digital simulation for solving management problems with conjunctive groundwater and surface water systems from Water Resources Research 8:533-56

வெளி இணைப்புகள்
 "Surface Water," Iowa State University

நீரியல்
நீர்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
எஸ். பீட்டர் அல்போன்ஸ்

எஸ். பீட்டர் அல்போன்ஸ் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1991 தேர்தல்களில் தென்காசி தொகுதியில் இருந்து இந்திய தேசிய காங்கிரஸ் கட்சியின் வேட்பாளராக இரண்டு முறை தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

1996 சட்டமன்றத் தேர்தலில் இந்திய தேசிய காங்கிரசின் தேசியத் தலைவர் பி. வி. நரசிம்ம ராவ் அதிமுகவுடன் கூட்டணி அமைக்க முடிவு செய்தார். ஆனால் தமிழக காங்கிரசின் உறுப்பினர்கள் மற்றும் தலைவர்களில் பெரும்பாலானோர் இதனை எதிர்த்தனர். ஜி. கே. மூப்பனார் தலைமையில் பிரிந்து சென்று ”தமிழ் மாநில காங்கிரசு” என்ற பெயரில் புதிய கட்சி தொடங்கினார். அவருடன் இவரும் இந்திய தேசிய காங்கிரசில் இருந்து வெளியேறினார்.

மாநிலங்களவை உறுப்பினராக
04/03/1996 முதல் 09/09/1997 வரை இந்திய தேசிய காங்கிரஸ் கட்சி சார்பாகவும், 10/10/1997 முதல் 02/04/2002 வரை தமிழ் மாநில காங்கிரஸ் கட்சி சார்பிலும் மாநிலங்களவை உறுப்பினராக பணியாற்றினார்.

சட்ட மன்ற உறுப்பினராக
2006 சட்டமன்ற தேர்தலில் கடையநல்லூர் தொகுதியில் இருந்து இந்திய தேசிய காங்கிரஸ் கட்சியின் வேட்பாளராக மீண்டும் தமிழ்நாடு சட்டசபைக்குத் தேர்ந்தெடுக்கப்பட்டார்.

காங்கிரஸில் இருந்து ஜி. கே. மூப்பனார் பிரிந்தபோது அவரது தமிழ் மாநில காங்கிரஸில் பீட்டர் அல்போன்ஸ் இணைந்து பணியாற்றினார். அப்போது மூப்பனாரின் வலதுகரமாக செயல்பட்டவர். மூப்பனாரின் இறப்புக்குப்பின் அவரது மகன் ஜி.கே. வாசனுடன் இணைந்து பணியாற்றினார். கடந்த 2016-ஆம் ஆண்டு நடந்த சட்டமன்ற தேர்தலில் யாருடன் கூட்டணி என்பதில் ஜி.கே.வாசன் உறுதியான முடிவை எடுக்கத் தவறியதால் பீட்டர் அல்போன்ஸ் மீண்டும் இந்திய தேசிய காங்கிரஸ் கட்சிக்கே வந்துவிட்டார்.

தேர்தலில் போட்டியிட்ட ஆண்டுகள்

மேற்கோள்கள் 

வாழும் நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
10 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
திருநெல்வேலி மாவட்ட நபர்கள்
தமிழ் மாநில காங்கிரசு அரசியல்வாதிகள்
நாடாளுமன்ற இந்திய தேசிய காங்கிரசு உறுப்பினர்கள்
கடம்பூர் ஆர். ஜனார்த்தனன்

கடம்பூர் ஆர். ஜனார்த்தனன் (பிறப்பு 22 அக்டோபர் 1929; இறப்பு 26 திசம்பர் 2020) இந்திய ஒன்றியத்தின் முன்னாள் மத்திய அமைச்சர் மற்றும் அனைத்திந்தியா அண்ணா திராவிட முன்னேற்றக் கழகத்தின் முன்னணி தலைவர்களுள் ஒருவர் ஆவார்.

வாழ்க்கை  
1929 ஆம் ஆண்டு அக்டோபர் 22 அன்று தமிழ்நாட்டிலுள்ள தூத்துக்குடி மாவட்டத்தில் கடம்பூர் கிராமத்தில் பிறந்தவர். இவர் சென்னை பல்கலைக்கழகத்தின் மாநில கல்லூரியில் அறிவியல் பட்டம் பெற்றார். இவர் வேளாண்மை மற்றும் வர்த்தகத்தில் ஈடுபட்டுவந்தவர் ஆவார். இவர் 1976 ஆம் ஆண்டில் அவசரகாலத்தில் மிசா இன் கீழ் சிறையில் அடைக்கப்பட்டார். அண்மையில் நோயின் காரணமாக தீவிர அரசியலிருந்து விலகி ஓய்வில் இருந்த இவர், முதுமை காரணமாகவும், பக்கவாத நோயால் சிகிச்சைப்பெற்றுவந்த நிலையில் 26 திசம்பர் 2020 அன்று மரணமடைந்தார்.

அரசியலில் 
இவர் 1984 ஆம் ஆண்டு திருநெல்வேலியில் இருந்து நாடாளுமன்றத்திற்கு தேர்ந்தெடுக்கப்பட்டார். மீண்டும் 9, 10, 12 வது மக்களவை மக்களவைக்கு தேர்ந்தெடுக்கப்பட்டார். 1998 முதல் 1999 வரை இரண்டாவது வாஜ்பாய் அமைப்பில் அமைச்சராக பதவியில் இருந்தார்.
இந்திய அரசின் நிதி அமைச்சகத்தின் கூடுதல் வருவாய் (வருவாய், வங்கி மற்றும் காப்புறுதி) மற்றும் மாநில ஊழியர், பொதுமக்கள் குறைபாடுகள் மற்றும் ஓய்வூதியங்கள் அமைச்சராக இருந்தார். 

ஜனாநாதன் ஒரு சிறு கதை எழுத்தாளர் ஆவார். ஓடும் ரெயில் ஒருவன் என்ற இவரது சிறுகதை ஆனந்த விகடன் சிறுகதை போட்டியில் வென்றிபெற்றது.

ஆதாரங்கள் 

10வது மக்களவை உறுப்பினர்கள்
12வது மக்களவை உறுப்பினர்கள்
1929 பிறப்புகள்
இருபதாம் நூற்றாண்டு இந்திய அரசியல்வாதிகள்
9வது மக்களவை உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தூத்துக்குடி மாவட்ட நபர்கள்
2020 இறப்புகள்
தமிழ்நாட்டைச் சேர்ந்த மக்களவை உறுப்பினர்கள்
மாநிலக் கல்லூரி மேனாள் மாணவர்கள்
ஊர் பெயரால் அறியப்படும் மக்கள்
என். ஆர். கோவிந்தராஜர்

என். ஆர். கோவிந்தராஜர் என்பவர் ஒரு தமிழக அரசியல்வாதி ஆவார். இவர் அனைத்து இந்திய அண்ணா திராவிட முன்னேற்றக் கழகத்தைச் சேர்ந்தவர். மேலும் இந்திய நாடாளுமன்ற முன்னாள் உறுப்பினர் ஆவார். இவர் இந்திய நாடாளுமன்றத்தில் மாநிலங்களவை உறுப்பினராக தமிழகத்தில் இருந்து தேர்ந்தெடுக்கப்பட்டவர் ஆவார். இவர் இந்தியப் பொதுத் தேர்தல், 2004 இல் கோபிச்செட்டிப்பாளையம் மக்களவைத் தொகுதி போட்டியிட்டு ஈ. வி. கே. எஸ். இளங்கோவனிடம் தோற்றாா்.

வெளி இணைப்புகள் 
 Profile on Rajya Sabha website

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஈரோடு மாவட்ட நபர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
இலைவடு

இலைவடு ( leaf scar ) என்பது தாவர தண்டிலிருந்து இலை உதிர்ந்த பின் அவ்விடத்தில் ஏற்படும் அடையாளம் ஆகும். தண்டின் மீது இலைக்காம்பின் அமைவிடத்தை இது காட்டுகிறது.  குறிப்பாக கிளையின் கணுக்குருத்துகளில் (axillary buds) இது காணப்படும்.

தோற்றம்
இலையுதிர் தாவரங்களில் வளர்ச்சிக்கு உகந்த பருவகாலத்தின் இறுதியில் இலை வடுக்கள் தோன்றுகின்றன. இந்த காலத்தில் தன்டிற்கும் இலைக்காம்பிற்கும் இடையே பிரிக்கும் திசு  (abscission layer) தோன்றுகிறது. இத்திசு தன்டிற்கும் இலைக்கும் இடையே உள்ள இணைப்பைத் துண்டித்து இலையை உதிரச்செய்கிறது. இலை உதிர்ந்தபின் அவ்விடத்தில் ஒரு வடுவை தோற்றுவிக்கிறது.

கற்றைவடு
கற்றை வடுக்கள் வட்ட வடிவில் அமைந்திருக்கும். இவை இலை வடுவின் உட்பகுதியில் காணப்படும். தண்டையும் இலையையும் இணைக்கும் கடத்து திசுக்களின் அமைவிடத்தின் அடையாளமே கற்றை வடுக்கள் ஆகும். கற்றை வடுக்களின் எண்ணிக்கை தாவரங்களை அடையாளம் காண்பதில் முக்கிய பங்கு வகிக்கிறது.

மேற்கோள்கள் 

தாவர அமைப்பியல்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
மேற்கு வங்க ஆறுகளின் பட்டியல்

மேற்கு வங்க மாநில ஆறுகளின் பட்டியல் (List of rivers of West Bengal) என்பது கிழக்கு இந்தியாவில் உள்ள மேற்கு வங்கத்தின் முக்கிய ஆறுகள் பற்றியதாகும். மேற்கு வங்காளத்தின் பெரும்பாலான ஆறுகள் வடக்கே இமயமலையிலிருந்து அல்லது மேற்கில் சோட்டா நாக்பூர் பீடபூமியிலிருந்து உருவாகின்றன. இவைகள் மாநிலத்தின் மீது தெற்கு அல்லது தென்கிழக்கில் பாய்கின்றன. மேற்கு சமவெளிகளில் உள்ள ஆறுகள் காரணமாக, பருவமழை தவிர, ஆண்டின் வேறு எந்த நேரத்திலும், குறிப்பாக பங்குனி-சித்திரையின் இலையுதிர்காலத்தில், தண்ணீர் மிகவும் அரிதாகவோ அல்லது வெறுமையாகவோ இருக்கும்.

பட்டியல் 
இந்தியாவின் மேற்கு வங்க மாநிலத்தின் முக்கிய ஆறுகள் பின்வருமாறு:

 ஆதி கங்கை
 அஜய் ஆறு
 அஞ்சனா ஆறு
 அத்ராய் ஆறு
 பக்ரேசுவர் நதி
 பாலாசோன் ஆறு
 பாலேசுவர் ஆறு
 பான்சுலோய் ஆறு
 பராக்கர் ஆறு
 ஊக்லி ஆறு
 பங்கா ஆறு
 பியூலா ஆறு
 பைரவ் ஆறு
 பித்யாதாரி ஆறு
 பிராமணி ஆறு
 பிரம்மபுத்திரா ஆறு 
 காஞ்சன் ஆறு மகாராஜா படித்துறை
 சோய்தா ஆறு
 சுர்ணி ஆறு
 தாமோதர் நதி
 தர்லா ஆறு
 துத் குமாராஅறு
 துவாரகேசுவர் ஆறு
 துவாரகா ஆறு
 காந்தேசுவரி ஆறு
 கங்கை ஆறு
 கர்காரியா ஆறு
 கியா ஆறு
 கோசபா ஆறு
 கால்தி ஆறு
 அரியபங்கா ஆறு
 கிங்லோ ஆறு
 இச்மதி ஆறு
 சலங்கி ஆறு
 சலதகா ஆறு
 யமுனா ஆறு
 கலிந்தி ஆறு
 கங்சபாதி ஆறு 
 கல்ஜானி ஆறு
 கபலேசுவரி ஆறு
 கரட்டோய ஆறு
 கேலகை ஆறு
 கேதா ஆறு
 காரி ஆறு
 காங் கோலா 
 கோபை ஆறு
 கோசை ஆறு
 குலிக் ஆறு-ராய்கங்
 குனார் ஆறு
 குந்தி ஆறு
 மகாநந்தா ஆறு
 மத்லா ஆறு
 மாதபங்க ஆறு
 மயூராக்சி ஆறு
 மேச்சி ஆறு
 முண்டேசுவரி ஆறு
 முரி கர்கா ஆறு
 பியாலி ஆறு
 புணர்பா ஆறு
 ராய்டாக் ஆறு
 ராய்மங்கல் நதி
 ரங்கீத் ஆறு
 ரசூல்பூர் ஆறு
 ரூபநாரயண் ஆறு
 சாலி ஆறு
 சங்கோசு ஆறு
 சப்தமுகி ஆறு
 சரசுவதி
 சில் தோர்சா ஆறு
 சிலபாத்தி ஆறு
 சிங்கிமாரி ஆறு
 சுவர்ணரேகா ஆறு
 தலமா ஆறு
 தாங்கன் ஆறு
 தீஸ்தா ஆறு
 தாக்குரான் ஆறு
 தோசுதா ஆறு

சுந்தரவனக் காடுகளிலுள்ள ஆறுகள்

 பியாலி ஆறு
 முரிகொங்கா ஆறு
 தாக்குரான் ஆறு
 மத்லா ஆறு
 கோசபா ஆறு
 அரிவ்னகா ஆறு
 சப்தமுகி ஆறு
 சமீரா ஆறு
 ராய்மங்கல் நதி
 பித்யாதாரி ஆறு
 கல்நாகினி ஆறு

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சி. கோபாலகிருஷ்ணன்

சி. கோபாலகிருஷ்ணன் (C. Gopalakrishnan; 17 பெப்ரவரி, 1962-4 சூலை 2024) இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். அனைத்திந்திய அண்ணா திராவிட முன்னேற்ற கழகம் வேட்பாளராக நீலகிரி மக்களவைத் தொகுதியிலிருந்து 2014ஆம் ஆண்டு நடைபெற்ற இந்தியப் பொதுத் தேர்தல் மூலம் மக்களவைக்கு தேர்ந்தெடுக்கப்பட்டார்.

கோபாலகிருஷ்ணன் குன்னூர் நகராட்சி தலைவராக 2011ஆம் ஆண்டு பணியாற்றினார்.

ஆதராங்கள் 

16வது மக்களவை உறுப்பினர்கள்
1962 பிறப்புகள்
2024 இறப்புகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
நீலகிரி மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
உலோங்காய் ஆறு

உலோங்காய் நதி (Longai River) இந்தியாவிற்கும் வங்க தேசத்திற்கும் இடையே ஓடும் ஒரு நதியாகும். இந்த நதி இந்திய மாநிலமான திரிபுராவில் உள்ள ஜம்புய் மலைகளில் தோன்றி கரீம்கஞ் மாவட்டத்தின் வழியாக மிசோரம் மாநிலத்தில் சிறிது தூரம் பாய்ந்து அசாம் மாநிலத்தில் நுழைகிறது. பின்னர் வங்க தேசத்தில் நுழைந்து அக்காலுக்கி அவுர் என்ற நதியில் கலக்கிறது.

மேற்கோள்கள் 

அசாம் புவியியல் தொடர்பான குறுங்கட்டுரைகள்
அசாம் ஆறுகள்
திரிபுரா புவியியல் தொடர்பான குறுங்கட்டுரைகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எஸ். பழனிசாமி

எஸ். பழனிசாமி (S. Palanichamy) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், அண்ணா திராவிட முன்னேற்றக் கழக கட்சி சார்பில் போட்டியிட்டு, வேடசந்தூர் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
சி. ராமசாமி

சி. ராமசாமி முதலியாா் (1905 - ஜூலை 9, 1997), சி. ராமஸ்வாமி என்றும் அறியப்பட்டவர், கும்பகோணத்தைச் சேர்ந்த இந்திய தொழிலதிபர், அரசியல்வாதி மற்றும் மக்களவை உறுப்பினர் ஆவார்.

தனிப்பட்ட வாழ்க்கை மற்றும் கல்வி 
சி. ராமசாமி முதலியாா் ஒரு தொழிலதிபர், சமூக செயற்பாட்டாளர் மற்றும் அரசியல்வாதி ஆவார். இவர் கும்பகோணம் அரசு கல்லூரியில் படித்தார் மற்றும் சென்னை சட்டக் கல்லூரியில் பட்டம் பெற்றார்....

அரசியல் 
1939 முதல் 1947 வரை கும்பகோணம் நகராட்சி மன்றத் துணைத் தலைவராக ராமசாமி பணியாற்றினார். 1951 இல் கும்பகோணத்தில் இருந்து இந்திய தேசிய காங்கிரஸின் வேட்பாளராக முதல் நாடாளுமன்றத் தேர்தலில் போட்டியிட்டு 1951 முதல் 1957 வரை நாடாளுமன்ற உறுப்பினராக பணியாற்றினார்.

உசாத்துணை 
 Obituary of C. Ramaswamy Mudaliar 

1905 பிறப்புகள்
1997 இறப்புகள்
தஞ்சாவூர் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
வி. மாயவன்

வி. மாயவன் ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடந்த நாடாளுமன்றத் தேர்தல்களில், திராவிட முன்னேற்ற கழக வேட்பாளராக, சிதம்பரம் தொகுதியில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

ஆதராங்கள் 

இருபதாம் நூற்றாண்டு இந்திய அரசியல்வாதிகள்
4வது மக்களவை உறுப்பினர்கள்
5வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
இந்திய அரசியல்வாதிகள்
சி. மகேந்திரன்

சி. மகேந்திரன் (C. Mahendran)(பிறப்பு: மே 4, 1972) ஓர் இந்திய அரசியல்வாதியும், தற்போது மடத்துக்குளம் சட்டமன்ற தொகுதியிலிருந்து தேர்ந்தெடுக்கப்பட்ட அஇஅதிமுக சட்ட மன்ற உறுப்பினர் ஆவார். இவர் பொள்ளாச்சி தொகுதியில் இருந்து, அனைத்திந்திய அண்ணா திராவிட முன்னேற்றக் கழக வேட்பாளராக, 2014 தேர்தலில் இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் திருப்பூர் மாவட்டத்தில் உள்ள மூங்கில்தொழுவு பஞ்சாயத்துக்கான பஞ்சாயத்துத் தலைவராகவும் இருந்துள்ளார்.

இவர் கோயம்புத்தூர், பூ. சா. கோ. கலை அறிவியல் கல்லூரியில் முதுகலை பொருளாதாரத்தில் பட்டம் பெற்றுள்ளார். இவர் வேளாண் தொழிலில் ஈடுபட்டுவருகின்றார்.

மேற்கோள்கள்

16வது மக்களவை உறுப்பினர்கள்
1972 பிறப்புகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
திருப்பூர் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
அடர் வனம்

அடர் வனம் என்பது அடர்த்தியாக வளர்ந்த பசுமையான மரங்களைக் கொண்டுள்ள காடு அல்லது வனம் ஆகும். கடந்த சில நூற்றாண்டுகளாக ஜங்கிள் (jungle) என்ற ஆங்கிலப் பதத்தின் பயன்பாடு மிகவும் வேறுபட்டுள்ளது. மேற்கத்திய இலக்கியங்களில் இந்த அடர் வனத்திற்குரிய ஆங்கிலப் பதமான “ஜங்கிள்” (jungle)  நாகரிகத்தின் கட்டுப்பாடில்லாத குறைந்த நாகரீக வளர்ச்சியடைந்த வெளிகளை குறிக்கப் பயன்பட்டது.

சொற்பிறப்பியல் 
ஜங்கிள் என்ற சொல்லானது சமஸ்கிருத வார்த்தை ஜங்களா () என்பதிலிருந்து தோன்றியதாகும். இதன் பொருள் விளைவிக்கப்படாத நிலம் என்பதாகும். இருந்த போதிலும் வறண்ட நிலப்பகுதியைக் குறிப்பதற்கும் இச்சொல் பயன்பட்டிருக்கிறது. ஆங்கிலோ - இந்தியர் ஒருவர் இச்சொல்லுக்கான உட்பொருளாக "சிக்கலான புதர்" எனக் கூறுகிறார்.  இந்தி மொழியில் உள்ள  இதை ஒத்த  சொல் காடுகளைக் குறிப்பதாக வேறு சிலரும் முன் வைக்கின்றனர்.. இந்தச் சொல் பரவலாக இந்தியத் துணைக்கண்டத்தின் பல மொழிகளிலும் பயன்படுத்தப்படுகிறது.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
காடுகள்
தமிழக ஆசிரியர்கள் தொடங்கிய தாவரவியல் கட்டுரைகள்
ஆ. நமச்சிவாயம்

ஆறுமுகம் நமச்சிவாயம் (Arumugam Namassivayam) என்பவர் ஓர் இந்திய அரசியல்வாதியும், புதுச்சேரி அமைச்சரும் ஆவார். இவர் இந்திய தேசிய காங்கிரசு கட்சியில் அங்கம் வகித்தவர். புதுச்சேரி சட்டமன்ற தேர்தல் 2016இல், நமச்சிவாயத்தை முதல்வர் வேட்பாளராக முன்னிறுத்தி தேர்தலை சந்தித்தது காங்கிரஸ் கட்சி, அப்போது இவர் வில்லியனூர் தொகுதியில் போட்டியிட்டு தேர்ந்தெடுக்கப்பட்டார். ஆனால் நாராயணசாமியை முதல்வராக அறிவித்தது காங்கிரஸ் கட்சி. பின்னர் இவருக்கு பொதுப்பணித்துறை ஒதுக்கப்பட்டது. அத்துடன் உள்ளாட்சி, கலால், வீட்டுவசதி உள்ளிட்ட 15-க்கும் மேற்பட்ட முக்கிய இலாக்காக்களும் வழங்கப்பட்டன.

சனவரி 25, 2021 அன்று காங்கிரஸ் கட்சியின் அடிப்படை பொறுப்பில், தற்காலிக நீக்கம் செய்யப்படுவதாக புதுச்சேரி காங்கிரஸ் தலைவர் ஏ. வி. சுப்பிரமணியம் அறிவித்ததை தொடர்ந்து, தனது அமைச்சர் மற்றும் சட்டமன்ற உறுப்பினர் பதவியை ராஜினாமா செய்தார். இதனைத் தொடர்ந்து ஜனவர் 28 2021 அன்று புது தில்லியில் உள்ள பாரதிய ஜனதா கட்சி அலுவலகத்தில் இக்கட்சியின் தேசிய பொதுச் செயலாளர் முன்னிலையில் முன்னாள் புதுச்சேரி சட்டமன்ற உறுப்பினர் தீப்பாய்ந்தனுடன் பாரதிய ஜனதா கட்சியில் இணைந்தார்.

பின்னர் 2021 புதுச்சேரி சட்டமன்றத் தேர்தலில், மண்ணாடிப்பட்டு சட்டமன்றத் தொகுதியிலிருந்து பாஜக சார்பில் போட்டியிட்டு வெற்றிபெற்றார். இதையடுத்து ரங்கசாமியின் நான்காவது அமைச்சரவையில் உள்துறை, மின்சாரம், தொழில்கள் மற்றும் வணிகம், கல்வி (பள்ளிக் கல்வி உயர்கல்வி),
விளையாட்டு மற்றும் இளைஞர் விவகாரங்கள். முன்னாள் படைவீரர் நலன் துறை அமைச்சராக பொறுப்பேற்றார்.

மேற்கோள்கள் 

வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரி மாவட்ட நபர்கள்
புதுச்சேரி அமைச்சர்கள்
புதுச்சேரி சட்டமன்ற உறுப்பினர்கள் 2021-2026
சிவ் சரண் கோயல்

சிவ் சரண் கோயல் ஒரு இந்திய அரசியல்வாதி. தில்லி ஆறாவது சட்டமன்றத்தின் உறுப்பினர். இவர் ஆம் ஆத்மி கட்சியின் உறுப்பினர் மற்றும் மோதி நகர் தொகுதியின் சட்டமன்ற உறுப்பினராகவும் உள்ளார். 

மேலும் அத்தொகுதியின் சட்டமன்ற உறுப்பினராக அதிக வாக்குகள் வித்தியாசத்தில் இரண்டு முறை (2015 மற்றும் 2020)தேர்ந்தெடுக்கப்பட்டுள்ளார். தற்போது மோதி நகரில் அமைந்துள்ள ஆச்சார்யா பிக்ஷு மருத்துவமனையின் (ரோகி கல்யாண் சமிதி) தலைவராக உள்ளார். விளையாட்டு சிறப்பு விசாரணைக் குழு, சுகாதார நிலைக்குழு, திகார் சிறை மற்றும் ரோகிணி சிறை, தனியார் உறுப்பினர்கள் மற்றும் மசோதாக்கள் தீர்வுக் குழு, தில்லி அரசின் வணிக ஆலோசனைக் குழு போன்ற பல துறைகள் மற்றும் குழுக்களில் உறுப்பினராக உள்ளார்.

2015 ஆம் ஆண்டில் நடைபெற்ற தில்லி சட்டமன்றத் தேர்தலில் மேற்கு தில்லியின் மோதி நகர் தொகுதியில் போட்டியிட்டு பாரதிய ஜனதா கட்சியின் ஸ்ரீ சுபாஷ் சச்தேவாவை 15,200 வாக்குகள் வித்தியாசத்தில் தோற்கடித்துள்ளார். மீண்டும் 2020 பிப்ரவரியில் அதே மோதி நகரில் இருந்து சட்டமன்றத்துக்கு மீண்டும்  தேர்ந்தெடுக்கப்பட்டுள்ளார்.

வகித்த பதவிகள்

குறிப்புகள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
ஆம் ஆத்மி கட்சி அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பிரவீன் குமார் (தில்லி அரசியல்வாதி)

பிரவீன் குமார் (Praveen Kumar) இந்தியாவைச் சேர்ந்த ஓர் அரசியல்வாதியாவார். 1984 ஆம் ஆன்டு டிசம்பர் மாதம் 21 ஆம் தேதியன்று இவர் பிறந்தார். ஆம் ஆத்மி கட்சியின் உறுப்பினரான இவர் தில்லியின் சங்புரா (சட்டமன்றத் தொகுதி) பிரதிநிதியும் ஆவார். தெற்கு தில்லி மாநகராட்சியின் கீழ் வரும் சங்புரா என்பது தெற்கு தில்லி மண்டலம் மற்றும் தில்லியின் தென்கிழக்கு மாவட்டத்தில் உள்ள ஒரு சட்டமன்றத் தொகுதியாகும். 2015ஆம் ஆண்டு நடைபெற்ற சட்டப்பேரவைத் தேர்தலில் இவரை எதிர்த்துப் போட்டியிட்ட  பாரதிய சனதா கட்சியின் தலைவர் மணீந்தர் சிங் தீர் என்பவரை பிரவீன் குமார் தோற்கடித்தார்.  தில்லியின் ஆறாவது சட்டமன்றத்தின் உறுப்பினராக பிரவீன் குமார்  இருந்தார்.

மேலும் பார்க்க 
  தில்லியின் சட்டமன்றம்
 இந்திய அரசு
 இந்திய அரசியல்
 ஆம் ஆத்மி கட்சி

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தில்லி அரசியல்வாதிகள்
ஆம் ஆத்மி கட்சி அரசியல்வாதிகள்
நரேஷ் யாதவ்

நரேசு யாதவ் (Naresh  Yadav - AAP)() ஓர் இந்திய அரசியல்வாதியும், இந்தியாவின் தில்லி சட்டமன்றத்தின் உறுப்பினரும் ஆவார். இவர் தில்லி சட்டமன்றத்திற்கு மகரவுலி சட்டமன்றத் தொகுதியிலிருந்து ஆம் ஆத்மி கட்சி சார்பாக போட்டியிட்டு வெற்றி பெற்றவர் ஆவார்.

தொடக்க கால வாழ்க்கை மற்றும் கல்வி
இவர் தில்லியில் பிறந்தார். சௌதரி சரண் சிங் பல்கலைக்கழகத்தில் படித்து இளங்கலைச் சட்டம் பட்டம் பெற்றார்.

அரசியல் வாழ்க்கை
இவர் தில்லி சட்டமன்றத்தின் சட்டப் பேரவை உறுப்பினர் ஆவார். 2015 ஆம் ஆண்டு தில்லி சட்டமன்றத் தேர்தலில், இவர் பதிவான வாக்குகளில் 51.06% வாக்குகளைப் பெற்று 16,591 வாக்குகள் வித்தியாசத்தில் வெற்றி பெற்றார். In the தில்லி சட்டமன்றத் தேர்தல், 2020, he increased his vote share, polling 54.27% of the votes and won with a margin of 18,161.

கொலை முயற்சி 
2020 ஆம் ஆண்டு தில்லி சட்டமன்றத் தேர்தலின் முடிவுகள் 11 பெப்ரவரி 2020 அன்று அறிவிக்கப்பட்டது. அன்றைய நாள் இரவே, நரேசு யாதவ் ஒரு ஆலயத்திற்குச் சென்று திரும்பிய நேரம் இவரது பாதுகாப்பு வாகனம் சுட்டு வீழ்த்தப்பட்டது.  இச்சம்பவத்தில் உடன் பயணித்த ஆம் ஆத்மி கட்சி தன்னார்வலர் ஒருவர் காயமடைந்தார். குற்றமிழைத்தவர் கைது செய்யப்பட்ட போது அந்த நபர் நரேசு மற்றும் அவருடன் பயணித்த மற்றொரு ஆம் ஆத்மி கட்சித் தொண்டர் ஆகிய இருவருக்குமே அறிமுகமானவராக இருந்தார்.

மேலும் காண்க 
 ஆம் ஆத்மி கட்சி
 தில்லியின் சட்டமன்றம்இந்திய அரசு
 மகரவுலி தொகுதி
 இந்திய அரசியல்

மேற்கோள்கள் 

பிற மொழி வார்த்தைகளைக் கொண்ட கட்டுரைகள்
1972 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஒய்யான்குடி

ஒய்யான்குடி (Oyangudi) தமிழ்நாடு, தூத்துக்குடி மாவட்டத்தில் நாசரேத் நகரத்தின் அருகில் அமைந்துள்ள ஒரு சிறிய கிராமம். ஒய்யான்குடி, நாசரேத் நகரத்திற்கு 2.5 கிலோ மீட்டர் தொலைவில் அமைந்துள்ளது. இக்கிராமத்தில் சுமார் 100 குடும்பங்கள் வசிக்கின்றனர். இங்கு 100க்கும் மேற்பட்ட வீடுகள் உள்ளன.  

100 சதவீத மக்களும் கிறித்தவ நாடார் சமூகத்தை சேர்ந்தவர்கள் என்பது ஊரின் தனிச்சிறப்பு.   

இக்கிராமம் மூக்குப்பிறி கிராம பஞ்சாயத்திற்கு உட்பட்டது. இக்கிராமத்தின் நடுவே தென்னிந்திய திருச்சபை (சி.எஸ்.ஐ) தேவாலயம்- பரிசுத்த திரித்துவ ஆலயம் அமையப்பெற்ள்ளது.  

இது 1840 காலகட்டத்தில் ஆறு பேர் கொண்ட சிறு ஆலயமாக ஆரம்பிக்கப்பட்டது. தற்போது பண்டிகை காலங்களில் சுமார் 1,500 பேர் கலந்து கொள்ளும் அளவுக்கு பரந்து விரிந்துள்ளது 

*ஆலய சிறப்பு* 

இந்த ஆலயம் அமைந்துள்ள தூத்துக்குடி மாவட்டத்தின் மற்ற ஆலயங்களில் இல்லாத சிறப்பு இந்த ஆலயத்திற்கு உண்டு 

இந்த ஆலயம் அமைந்துள்ள தூத்துக்குடி மாவட்டத்தின் மற்ற ஆலயங்களில் ஆண்டுதோறும் ஆலயம் கட்டிய தினத்தில்  கொண்டாடும் ஆலயப்பிரதிஸ்டை நேரத்தில்,  அசனம் என்ற பெயரில் ஏழைகளுக்கு உணவு வழங்கப்படுவது வழக்கம் 

ஆனால் ஒய்யான்குடி ஆலயத்தில் ஜனவரி முதல் நாள் ஏழைகளுக்கு இலவச வேஷ்டி சேலைகள் வழங்கப்படுகிறது 

சுமார் பத்தாயிரம் பேருக்கு மேல் வந்து வாங்கிச்செல்வார்கள்      

இக்கிராமத்தின் பிரதான வீதியின் மேற்கு பகுதியில் இந்திய ஏக சபை தேவாலயம் அமைந்துள்ளது. ஒய்யான்குடி கிராமத்தில் நான்கு பிரதான வீதிகள் உள்ளன. அவை கிழக்கு வீதி, மேற்கு வீதி, வடக்கு வீதி, மற்றும் தெற்கு வீதி. தபால் அலுவலகம் தெற்கு வீதியில் அமைந்துள்ளது. ஒரு உயர் நீர்த்தேக்கத் தொட்டி கிழக்கு வீதியில் அமைந்துள்ளது. நாசரேத்திலிருந்து திருச்செந்தூருக்கு செல்லும் நெடுஞ்சாலை வடக்கு மற்றும் தெற்கு பகுதிகளை பிரிப்பதாக அமைந்துள்ளது. இக்கிராமத்தின் தெற்குப் பகுதியில் அமையப் பெற்றுள்ள தொடர்வண்டி தண்டவாளம் கிழக்கிலிருந்து மேற்கு மார்க்கமாக திருச்செந்தூரிலிருந்து திருநெல்வேலியை நோக்கிச் செல்கிறது.

புவியியல்
ஒய்யான்குடி, தூத்துக்குடி மாவட்டம், நாசரேத்தின் அருகில் அமைந்துள்ளது. இதன் வடக்குப் பகுதியில் கடம்பாகுளம் என்ற பெரிய குளத்தினால் சூழப்பெற்றுள்ளது. இதன் தெற்கு பகுதி தேரி (செம்மணல் பரப்பு) காட்டினால் சூழப்பெற்றுள்ளது. இதன் வடக்குப் பகுதியில் மூக்குப்பிறி கிராமமும், இதன் கிழக்குப் பகுதியில் பாட்டக்கரை கிராமமும் அமைந்துள்ளது. இக்கிராமத்தில் வசிக்கும் அனைவரும் நாடார் சமூகத்தைச் சார்ந்தவர்கள். இங்கு கிறிஸ்தவம் முதன்மை மதமாகப் பின்பற்றப்படுகிறது. இதில் பெரும்பாலானோர் தென்னிந்திய திருச்சபை கிறிஸ்தவர்களும் பிறர் இந்திய ஏக இரட்சகர் சபையைச் சார்ந்தவர்கள். இந்த கிராமத்து மக்கள் கி.பி 1840-ம் ஆண்டு கிறிஸ்தவ மதத்தை ஏற்றுக்கொண்டார்கள்.

மக்கள் தொகை
ஒய்யான்குடி கிராமத்தின் அருகிலுள்ள நகரங்கள் திருநெல்வேலி (45 கிலோ மீட்டர்) தூத்துக்குடி (47 கிலோ மீட்டர்) அருகாமையில் உள்ள இரயில்வே நிலையம் நாசரேத் (2.5 கிலோ மீட்டர்) மற்றும் கச்சினாவிளை (3 கிலோ மீட்டர்) அருகாமையில் அமையப்பெற்றுள்ள துறைமுகம் மற்றும் விமான நிலையம் தூத்துக்குடியில் (47 கிலோ மீட்டர்) உள்ளது.

வழிபாட்டுத் தலங்கள்
 பரிசுத்த திரித்துவ ஆலயம் ஒய்யான்குடி (தென்னிந்திய திருச்சபை தூத்துக்குடி நாசரேத் திருமண்டலம்)
 இ.ஆர்.எஸ் சபை (இந்திய ஏக இரட்சகர் சபை)

வெளி இணைப்புகள்
Oyangudi Church 

தூத்துக்குடி மாவட்டத்திலுள்ள கிராமங்கள்
கே. கே. சைலஜா

கே. கே. சைலஜா டீச்சர்  ( நவம்பர் 20, 1956 ல் பிறந்தார்) என்பவர் இந்திய அரசியல்வாதியும், கேரள சுகாதார மற்றும் சமூக நலத்துறை முன்னாள் அமைச்சரும், கூத்துப்பறம்பு சட்டமன்றத் தொகுதியின் தற்போதைய சட்டமன்ற உறுப்பினர் ஆவார். பினராயி விஜயனின் 2016 அமைச்சரவையின் இரண்டு பெண் அமைச்சர்களில் இவரும் ஒருவர் ஆவார். இவரின் சொந்த ஊர் கேரளத்தின்ன் கண்ணூர் மாவட்டத்தில் உள்ளது.

தனிப்பட்ட வாழ்க்கை 
இவரின் கணவர் பாஸ்கரன் ஆவார். ஷோபித் மற்றும் லசித் என இரு மகன்கள் இவருக்கு உள்ளனர்.

பொது வாழ்க்கை 
சிபிஎம் கட்சியின் மத்திய குழு உறுப்பினர். ஜனாதிபத்திய மகிள் குழுவின் மாநில செயலாளர். மூன்று முறை சட்டமன்ற உறுப்பினராக இருந்தவர். பினராயி விஜயனின் 2016 அமைச்சரவையில் சுகாதாரம், குடும்ப நலத்துறை அமைச்சராக இருந்தார். கேரளத்தில் நிபா தீநுண்மி, கொரோனா வைரசு போன்றவைகளினால் உருவான தொற்றை சிறப்பாக கையண்டு செயல்பட்டதற்காக இவர் பலராலும் பாராட்டப்பட்டார். 2021 கேரள சட்டமன்றத் தேர்தல் மட்டனூர் சட்டமன்றத் தொகுதியில் இருந்து கேரள சட்டமன்றத்துக்கு தேர்ந்தெடுக்கபட்டார். இந்நிலையில் பிரனாய் விஜயனின் 2021 அமைச்சரவையில் இவருக்கு மீண்டும் வாய்ப்பு வழங்கப்படாதது பலராலும் விமர்ச்சிக்கப்பட்டது.

மேற்கோள்கள் 

1956 பிறப்புகள்
வாழும் நபர்கள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
கண்ணூர் மாவட்ட நபர்கள்
கேரள அரசியல்வாதிகள்
நவார அரிசி

நவார அரிசி (Navara rice) என்பது இந்தியாவில் பயிரிடப்படும் பலவகை அரிசிகளில் ஒன்றாகும். இது ஒரைசா குடும்பத்தை சேர்ந்த தானிய வகையாகும். இது கேரளாவில் ஏதோ ஒரு பகுதியில் தோன்றியதாகவும் இப்பகுதிக்கே உரிய தாவர வகையாகவும் உள்ளது. இந்த அரிசிக்கு 2007-ல்  இதற்கு புவியியல் சார்ந்த குறியீடு வழங்கப்பட்டது. (பொதுவாக இந்த குறியீடு தரத்திற்காகவும் மற்றும் கிடைக்கும் புவியியல் பகுதியின் சிறப்பிற்காகவும் வழங்கப்படுகிறது).

அரிசியில் நூறு வகைகள் இருந்ததாக தெரிகிறது. ஆனால் தற்பொழுது சுமார் 20 வகையான அரிசிகள் மட்டும் இருக்கின்றன. நவார அரிசியும் இதில் ஒன்றாகும்.

மருத்துவ முக்கியத்துவம் வாய்ந்த இந்த அரிசியை தூள் செய்து பாலுடன் கலந்து உண்ணலாம். நவார மத முக்கியத்துவம் வாய்ந்த உணவாகவும், சில நேரங்களில் கோயில் சடங்குகளிலும் பயன்படுத்தப்படுகிறது.

மேற்கோள்கள்

வெளி இணைப்புகள் 
 Potential and Prospects of Medicinal Rice with Special Reference to Navara - see page 287 Navara Eco Farm Video on Medicinal Rice of Kerala -Njavara/Navara Health and Curative Benefits of Navara Rice Recipe to cook Payasam using Navara rice Puttu recipe using Navara rice

நெல் வகைகள்
துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
இந்திய புவிசார் குறியீடுகள்
தமிழக ஆசிரியர்கள் தொடங்கிய தாவரவியல் கட்டுரைகள்
அருவிக்குழி அருவி

அருவிக்குழி அருவி என்பது (உயரம் -30 மீ (100 அடி) கேரளாவின் பத்தனம்திட்டா மாவட்டத்தில் தடியூர் எனும் இடத்திலிருந்து 2 கிமீ தொலைவில் அமைந்துள்ள ஒரு அருவி ஆகும்.  
கேரளத்தின் கோட்டையம் மாவட்டத்திலும் அருவிக்குழி அருவி என்று இதே பெயரில் அழைக்கப்படும் ஒரு அருவி உள்ளது.

பத்தனம்திட்டா மாவட்டத்திலுள்ள கொள்ளஞ்சேரியிலிருந்து 7 கிமீ தொலைவில் உள்ள இந்த அருவியானது தற்போது ஒரு புகழ்பெற்ற சுற்றுலா இடமாக உள்ளது. அருவிக்குழி என்பது ஆழமானதும் பிரவாகத்தோடு ஓடக்கூடிய நீர் என்று பொருள்படும்.

குறிப்புகள் 

பத்தனம்திட்டா மாவட்டத்திலுள்ள அருவிகள்
அனந்த் ஷெட்

அனந்த் ஷெட்(Anant Shet) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் கோவா சட்டப் பேரவை உறுப்பினர் ஆவார்.

பதவிகள் 
2016ல் இவர் கோவா சட்டப் பேரவை சபாநாயகராகத் தேர்ந்தெடுக்கப்பட்டார்.

தொகுதி 
இவர் கோவா மையத் தொகுதியில் இருந்து தேர்ந்தெடுக்கப்பட்டார்.

கோவா சட்டமன்றம் 
 காலம் 2012-2016.

மேற்கோள்கள் 

பாரதிய ஜனதா கட்சி அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோவா சட்டப் பேரவை உறுப்பினர்கள்
கோவா அரசியல்வாதிகள்
பிரான்சிஸ் ஜார்ஜ் ராப்சன் ஃபிஷர்

பிரான்சிஸ் ஜார்ஜ் ராப்சன் ஃபிஷர் (Francis George Robson Fisher)  (ஏப்ரல் 9, 1921 - 26 ஜனவரி 2000) ஒரு பிரித்தானியக் கல்வியாளராகவும் மற்றும் தலைமை ஆசிரியராகவும் அறியப்படுபவர் ஆவார்.  இவர், பொதுவாக ராப்சன் ஃபிஷர் என்றே அறியப்படுகிறார். இவர் ரிவர்பூல் கல்லுரியில் பயன்ற போது அங்கு அவர் சிறுவர்களின் தலைவர் ஆனார்.  அங்கு அவர் செவ்வியல் தொடர்பான பொருளில் ஒரு கண்காட்சியில் வெற்றி பெற்றார். வர்செஸ்டர் கல்லுரியில் 1940 -1941 மற்றும் 1946 - 1947ஆம் ஆண்டுகளில் கல்வி கற்றார். இரண்டாம் உலகப் போர் நடைபெற்ற காலத்தில் (1942-1945) வட ஆப்பிரிக்கா மற்றும் இத்தாலி ஆகியவற்றுக்கிடையேயான பீரங்கித் தாக்குதலில் பங்கேற்ற காலத்தில் கல்வியில் ஒரு தடை ஏற்பட்டது.  இதற்குப் பின் அவர் கல்லூரியில் ஆங்கிலத்திற்கு மாறி தனது முதுகலைப் பட்டத்தைப் பெற்றார். பின்னர், அவர் இங்கிலாந்தின் சாமர்செட் மாவட்டத்தில் உள்ள பாத் என்ற நகரின் கிங்வுட் பள்ளியில் பணியாளராகச் சேர்ந்து, ஆங்கிலத்  துறைத்தலைவராகவும், வீட்டு மேலாளராகவும் விளங்கினார்.  1959 ஆம் ஆண்டு முதல் 1974 ஆம் ஆண்டு வரை உள்ள காலகட்டத்தில் டோர்சட்டில் உள்ள ப்ரான்ஸ்டன் பள்ளித் தலைமை ஆசிரியராகவும் விளங்கினார்.  அப்பள்ளியில் அவர் தொழில் ரீதியாக தோர்ல்ட் கோடீவிற்கு பின்னதாக அந்தப் பதவியில் இருந்தார். 1972 ஆம் ஆண்டில் இப்பள்ளியில் பெண்களின் வருகையை அவர் மேற்பார்வையிட்டார். இப்பள்ளியில் அவரது அறைக்கு ஃபிஷர் அறை என பெயரிடப்பட்டது.  மேலும், அவர் 1974ஆம் ஆண்டில் பர்மிங்காமின் கிங் எட்வார்ட் பள்ளியின் தலைமை ஆசிரியராகவும் ஆனார். 1982ஆம் ஆண்டில் தனது தொழில் வாழ்க்கையின் முடிவில் தலைமை ஆசிரியர்களின் மாநாட்டிற்கான செயலாளர் ஆனார். 1986ஆம் ஆண்டில் தனது பணியிலிருந்து ஓய்வு பெற்றார்.

தனிப்பட்ட வாழ்க்கை
1965 ஆம் ஆண்டில் உடற்கல்வி விரிவுரையாளரும், டென்னிஸ் வீராங்கனையுமான ஷீலா டன்ரைசு என்பவரை மணந்தார்.  பிஷர் தனது 78 ஆவது வயதில் 2000 ஆம் ஆண்டில் இறந்தார்.

மேற்கோள்கள்

1921 பிறப்புகள்
2000 இறப்புகள்
ஆங்கிலேய மக்கள்
ள்பகுப்பு:பிரித்தானிய அறிவியலாளர்கள்
சிறுகிழங்கு

சிறுகிழங்கு, (ஆங்கிலம்: Coleus parviflorus அல்லது Plectranthus rotundifolius) லேபியேட்டே என்ற குடும்பத்தைச் சேர்ந்தது. இது கேரளா, தமிழ்நாட்டின் தென் மாவட்டங்களில் சாகுபடி செய்யப்படும் கிழங்கு வகைப்பயிராகும். இது இந்தியா, இந்தோனேசியா, மலேசியா, இலங்கை,ஆப்ரிக்கா போன்ற வெப்பமண்டலப்பகுதிகளில் காணப்படுகிறது. இது பலவகையான உணவுகள் தயாரிக்கப் பயன்படுகிறது. இதன் மணமும், சுவையும் நுகர்வோரைக் கவரக்கூடியது. இதன் உற்பத்தி குறைவாக இருப்பதால், சந்தையில் இதன் விலை சற்றுக் கூடுதலாகவே இருக்கும்.

சிறுகிழங்கில் 14.7- 20.8% மாவுச்சத்தும், 0.04-0.31% புரதச்சத்தும், 0.57-0.96% சர்க்கரையும் உள்ளது. வடிக்கும் திறனுள்ள செந்தோமிலி மண் இச்சாகுபடிக்கு ஏற்றது. இப்பயிருக்கு நீர் அதிகம் தேவைப்படுகிறது. ஈரப்பதமுள்ள சூழ்நிலை ஏற்றது.

நாற்றங்கால் 

ஒரு ஏக்கரில் நடவு செய்ய 500-600 ச.மீ.நாற்றங்கால் தேவை. 125-150 கி.கி. மட்கிய தொழுஎரு இட்டு உழ வேண்டும். நிலத்தைச் சமப்படுத்தியபின் இதன் கிழங்குகள் 30x15 செ.மீ. என்ற இடைவெளியில் பார்களில் நடப்படுகின்றன.  விதைக்க 170-200 கி.கி. கிழங்குகள் தேவை.

நடவு 

நிலத்தை நன்றாக உழுதபின், கடைசி உழவிற்கு முன்பு 10 டன் மட்கிய தொழுஎரு இட்டு சமப்படுத்த வேண்டும்.  15-20 செ.மீ. நீளமுள்ள முளைத்து வரும் தண்டுகள் நடவுவயலில், பார்களில் 30x15 செ.மீ.இடைவெளியில் நடப்படுகின்றன.  மார்ச் –  ஏப்ரல் மாதங்கள் நடவுக்கு ஏற்றவை. கோ-1, ஸ்ரீதாரா,நிதி போன்றவை சாகுபடிக்கேற்ற இரகங்களாகும். மண் பரிசோதனை செய்து உரமிடலாம். மண் ஆய்வு செய்யாத பட்சத்தில், அடியுரமாக 30:60:50 கி.கி. த:ம:சா/எக்டர் மண்ணில் இட வேண்டும்.மேலுரமாக, நட்ட 45 நாட்களில் 30:0:50 கி.கி. த:ம:சா /எக்டர் இட வேண்டும்.

இது நட்ட 4-5  மாதங்களில் அறுவடைக்குத் தயாராகும்.  செடிகளைக் கிழங்குகளோடு அகழ்ந்தெடுத்து, கிழங்குகளைப் பிரித்து எடுக்க வேண்டும். 15-20 டன்/ ஏக்கர் என்ற அளவில் மகசூல் கொடுக்கக்கூடியது.

மேற்கோள் 

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
கிழங்குகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
பினய் கிருஷ்ணா பர்மன்

பினய் கிருஷ்ணா பர்மன் (Binay Krishna Barman) என்பவர் மேற்கு வங்காளத்தைச் சேர்ந்த இந்திய அரசியல்வாதி ஆவார். இவர் இரண்டு முறை மேற்கு வங்காள சட்டமன்றத்தின் இரண்டு முறை உறுப்பினராக இருந்துள்ளார். இவர்  கூச் பெகர் மாவட்டத்தின் அகில இந்திய அகில இந்திய திரிணாமுல் காங்கிரசு கட்சியின் தலைவராக உள்ளார். இவர் 2011 முதல் மேற்கு வங்காள சட்டமன்றத்தில் மாதபங்கா தொகுதின் உறுப்பினராகப் பணியாற்றினார்.

மேற்கோள்கள்

வெளி இணைப்புகள் 
Member's List West Bengal Legislative Assembly
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அகில இந்திய திரிணாமுல் காங்கிரசு அரசியல்வாதிகள்
மேற்கு வங்காள சட்டமன்ற உறுப்பினர்கள்
பாரக்கல் அப்துல்லா

பாரக்கல் அப்துல்லா (Parakkal Abdulla) ஒரு இந்திய அரசியல்வாதியும் முன்னாள் குற்றியாடி சட்டமன்ற உறுப்பினர் ஆவார். இவர் 1958 ஆம் ஆண்டு நவம்பர் 15 ஆம் நாள் மோய்து ஹாஜி மற்றும் குன்ஹாமி ஆகியோருக்கு மகனாகப் பிறந்தார். இவர் இந்திய யூனியன் முஸ்லீம் லீக் கட்சியின் மாவட்டக் குழுவின் பொருளாளர் ஆவார். இவரது மனைவி ஜமீலா ஆவார். இவருக்கு இரண்டு மகன்கள் மற்றும் மகள்கள் உள்ளனர். இவர் வணிகத்தில் ஈடுபட்டு வந்தார். இவர் 2016 அன்றைய நிலையில் தோகா, கத்தார் ஆகிய நகரங்களில் 30 வருடங்களுக்கும் மேலாக வாழ்ந்து வந்தார்.2021 கேரள சட்டமன்றத் தேர்தலில் ஐக்கிய ஜனநாயக முன்னணியின் சார்பாக குற்றுயாடி சட்டமன்றத் தொகுதியில் போட்டியிட்ட வேட்பாளர் ஆவார்.

மேற்கோள்கள்

இந்திய ஒன்றிய முசுலிம் லீக் அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
மைக்கேல் ஸ்கிரிவென்

மைக்கேல் ஸ்கிரிவென் (Michael Scriven;1928) இங்கிலாந்தில் பிறந்த ஆஸ்திரேலியா நாட்டைச் சேர்ந்தவர். இவர் பல்துறை நிபுணராகவும் கல்வியியல் நிபுணராகவும் விளங்கினார். மதிப்பீட்டின் கோட்பாடு மற்றும் நடைமுறைகள் இவருடைய மிகச் சிறந்த பங்களிப்பாகும்.

சுயசரிதை 
ஸ்க்ரிவன் இங்கிலாந்தில் பிறந்து ஆஸ்திரேலியாவின் மெல்பேர்ணில் வளர்ந்தார். மெல்பேர்ண் பல்கலைக்கழகத்தில் கணிதத்தில் இளங்கலை பட்டமும் (1948) மற்றும் முதுகலைப் பட்டமும் (1950) பெற்றவர். அங்கு இவர் 1946 முதல் டிரினிட்டி கல்லூரியில் தங்கியிருந்து கல்லூரியின் நுழைவு உதவித்தொகையைப் பெற்றார். பின்னர் ஆக்சுபோர்டு பல்கலைக்கழகத்தில் (1956) மெய்யியலில் முனைவர் பட்டம் பெற்றார்.

ஸ்க்ரீவன் அமெரிக்க கல்வி ஆராய்ச்சி சங்கம் மற்றும் அமெரிக்க மதிப்பீட்டு சங்கத்தின் தலைவராக இருந்தார். ஜர்னல் ஆஃப் மல்டிடிசிப்ளினரி ஏவல்யூவேஷன் என்பதன் ஆசிரியராகவும் இணை நிறுவனராகவும் இருந்தார். பின்னர் கலிபோர்னியாவிலுள்ள கிளேர்மாண்ட் பல்கலைக்கழகத்தில் புகழ்பெற்ற பேராசிரியராக இருந்தார்.

அறிவார்ந்த பங்களிப்புத் துறைகள் 

 மெய்யியல்
 உளவியல்
 ஆய்வு சிந்தனை
 கணிதம்
 மதிப்பீடு

நிரல் மதிப்பீட்டிற்கான பட்டியலுக்கான பங்களிப்பு
மைக்கேல் ஸ்கிரிவென் நிரல் மதிப்பீட்டிற்கான பட்டியலைக் கண்டுபிடித்தார். அதை வைத்து இன்று தர ஆய்வுகளிலும் தரவு கள ஆய்வுகளிலும் பயன்படுத்தப்படுகிறது.

தமிழ்நாட்டில் முழுமையான மற்றும் தொடர்ச்சியான மதிப்பீடு 

தமிழ்நாட்டில் அரசாணை 143 நாள்:19.09.2011இன் படி 2012-13 ஆம் கல்வியாண்டில் முப்பருவ முறையில் முழுமையான மற்றும் தொடர்ச்சியான மதிப்பீடு ஒன்றாம் வகுப்பு முதல் எட்டாம் வகுப்பு வரை செயல்படுத்தப்படும். 2013-14 ஆம் கல்வியாண்டில் ஒன்பதாம் வகுப்பில் செயல்படுத்தப்படும். 2015ஆம் ஆண்டு பத்தாம் வகுப்பில் செயல்படுத்தப்படும் என்று அறிவிப்பை வெளியிட்டது. அதன்படி ஒன்று முதல் ஒன்பதாம் வகுப்பு வரை முப்பருவமுறையில் இந்த கற்பித்தல் மதிப்பீட்டு முறை செயல்படுத்தப்பட்டு வருகிறது. இந்த முறையில் வளரறி மதிப்பீடு மற்றும் தொகுத்தறி மதிப்பீட்டு முறைகள் உள்ளன. இந்த மதிப்பீட்டு முறைகளை உலகுக்கு வெளிக் கொண்டு வந்தவர் மைக்கேல் ஸ்கிரிவென் ஆவார்.

இடைநிலை ஆய்வு 

மைக்கேல் ஸ்கிரிவென் இடைநிலை ஆய்வில் குறிப்பிடத்தக்க வெளியீடுகளைச் செய்துள்ளார். இடைநிலை ஆய்வில் மதிப்பீட்டில் முனைவர் பட்டம் பெற்றுள்ளார். கணினி ஆய்வுகள், தொழில்நுட்பம் மற்றும் மதிப்பீடு போன்ற பல்வேறு துறைகளில் 400 க்கும் மேற்பட்ட வெளியீடுகளை முடித்துள்ளார்.

மேற்கோள்கள்

வெளி இணைப்புகள் 
 . Hosts several videos and lectures, as well as dozens of papers.
 

1928 பிறப்புகள்
2023 இறப்புகள்
அறிவியலின் மெய்யியலாளர்கள்
மதிப்பீடுகள்
கல்வியாளர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தென்னை கொழுக்கட்டை உணவு

தென்னைக் கொழுக்கட்டை, இந்தியாவில்  தென் தமிழ்நாடு மற்றும் கேரளாவில் பிரபலமான  இனிப்பு உணவுகளில் ஒன்று.

தயாரிப்பு 
தென்னைக் கொழுக்கட்டை பொதுவாக சிறப்பு நிகழ்ச்சிகளின் பொழுது குடும்பமே இணைந்து தயாரிப்பது. சாதாரண கொழுக்கட்டைக்கு தேவையான பொருள்களே 
இதையும் தயாரிக்கத் தேவைப்படுகிறது. ஆனால்  கொழுக்கட்டையை தயாரித்த பிறகு அதனை  இளம்தென்னை ஓலையினுள் வைத்து வேக வைக்க வேண்டும்.(இளம் இலை வெளிர் பச்சை நிறத்திலும்,  முதிர் இலை அடர்  பச்சை நிறத்திலும் இருப்பதை கொண்டு அடையாளம் காணலாம்). இளம்தென்னை ஓலையின் நுனிப் பகுதியும்,  தண்டு பகுதியையும் நீக்கிவிட்டு பயன்படுத்த வேண்டும். அரிசி  கலவையை  ஓலையினுள் வைத்து வேக வைக்க வேண்டும். உணவுக்குத் 
தேவையான வெப்பம், கலனிலிருந்து வெளிவரும்  ஆவியிலிருந்து  பெறப்படுகிறது.

உணவுகள்